PREMA ISTINITIM DOGAĐAJIMA
Kinoshita i Tateno su…
Maejima je otišao po njih.
Kinoshita!
Tateno!
Čujete li me?
Kinoshita! Tateno!
Stanite!
FUKUŠIMA DAIČI BLIZU ULAZA U ZGRADU S REAKTOROM
Obojica! Morate se vratiti!
Što?
Samo se vratite.
Ali zašto?
To sad nije važno!
Samo se vratite!
Moramo se vratiti!
Vratimo se!
Bijeli dim iz dimnjaka?
KONTROLNA SOBA
Zašto bi se to dogodilo?
Ne znam.
Možda nećemo moći lako ući u zgradu.
Nadzorniče smjene, pada!
Nadzorniče smjene! Smanjuje se.
Što?
Tlak u primarnoj ljusci.
Molim?
Od ovog trenutka, u pola tri, pao je na 610 kilopaskala.
Taj je bijeli dim vodena para koja izlazi iz reaktora.
Kompresor je pomogao, zar ne?
Upravitelj Yoshida
rekao je da će spojiti kompresor na ventil i otvoriti ga izvana.
Da. Čuo sam.
Znači li to da je ispuh uspio?
Tako je.
Uspjeli smo.
Sigurno?
Bar malo olakšanja.
Tako mi je laknulo.
Da, zasad.
Hej, možeš li stati ovdje?
Stanite ovdje i donesite sve!
FUKUŠIMA DAIČI ISPRED ZGRADE S TURBINOM BLOKA 1
Zamijenite mjesta.
Kad završiš, možeš li riješiti naše?
Hej! Oprezno!
I ovdje.
Prema dijagramu, otvor za vodu trebao bi biti ovdje.
U tom slučaju, gurnimo otpad natrag.
-U redu. -Watabe, pomozi.
-Da, šefe. -I ja ću pomoći.
Dobro.
-Oprezno! -Je li ovdje sigurno?
Bez žurbe!
-Pazite gdje stajete. -Ne morate se žuriti.
Pazite da ne savijete crijevo.
-Dugačko je. Oprezno. -Dobro.
-Vidim. -Samo oprezno.
-Neka koriste rovokopač! -Da, šefe.
Motoyama i još četvorica. Vatrogasno je vozilo ovdje.
Potvrđuju liniju ubrizgavanja.
Pripremite se za ubrizgavanje vode!
Da, šefe!
-Dobro. Pričvršćeno je! -Brže!
-Potopio sam pumpu. -Prijam!
Jedan, dva, tri! Uspjeli smo.
-Preuzmi ovo. -Evo.
Samo oprezno.
Evo ga!
Našao sam otvor za vodu!
OTVOR ZA VODU (INTEGRIRANI SUSTAV)
Otvor potvrđen!
-Dvadeset metara, ravno! -Razumijem!
Ne morate se žuriti. Samo oprezno.
Spojeno je. Pustite vodu.
Razumijem.
Počnite ubrizgavati vodu!
Tvrtka TOEPCO upravo je javila da je ispuh prošao uspješno.
Zahvaljujući njihovu trudu, primarna zaštitna ljuska
počet će se hladiti.
Količina radioaktivnog materijala ispuštenog u atmosferu bit će minimalna.
Neće biti posljedica po ljudsko tijelo
i građani mogu biti mirni jer je situacija pod kontrolom.
Bar malo olakšanja.
Da.
Molim vas.
Namjesniče Hayami!
Upravitelju Yoshida.
Budući da nema vatrogasnih kola,
pomoć samoobrambenih snaga neprocjenjiva nam je.
Velika vam hvala.
Nema na čemu.
Međutim,
ponestat će nam slatke vode.
Da, i mene je to zabrinulo.
Što ćemo?
Istovremeno se pripremamo za ubrizgavanje slane vode.
Možete li nam osigurati dovod iz mora?
Mi ne možemo dovesti morsku vodu u zgradu jer je 10 m iznad razine mora.
Ali ako se možete spustiti do pristaništa…
Znate li gdje je pristanište?
Vez je uz obalu, zar ne?
Tako je.
Morali biste raditi odozdo.
Razumijem.
Dođe li još jedan tsunami,
mogao bi odnijeti i vas i vatrogasno vozilo.
I mi imamo obitelj u Fukušimi.
Učinit ćemo sve što trebate.
Recite nam kako vam odgovara.
Hvala vam. Vaši smo dužnici.
DANA 12. OŽUJKA, 15.36 SATI
Je li sjedište odobrilo slanu vodu?
U zahodima je kaos zbog nedostatka vode.
-Moramo nešto poduzeti. -Da, ali imamo li odobrenje?
U ovakvoj krizi,
kako bi mogli odbiti?
Imate pravo.
Što se dogodilo?
Maske za lice! Svi stavite maske!
-Maske! -Trebamo maske!
Evo ih.
-Ondje! -I mi ih trebamo.
Hvala.
Još jedan potres?
-Nešto nije u redu. -Provjerit ću u kontrolnoj sobi.
Hitni stožer.
-Koji se vrag dogodio? -Maejima?
Što je? Što se dogodilo?
Što?
Nije li se nešto dogodilo?
Oprostite,
ali ne znamo što je to bilo.
Učinilo mi se kao glasan udarac!
Što je uzrok?
Žao mi je, ali ne znam! Odmah ću saznati.
Čekajte!
Slijedite sigurnosne upute.
Najprije potvrdite da su drugi djelatnici dobro.
Poslije možete istraživati.
Razumijem.
Peti kat zgrade reaktora nestao je!
-Molim? -Što?
Upravitelju elektrane! Kamo idete?
-Vani je kontaminirano! -Želim to sam vidjeti.
FUKUŠIMA DAIČI SEIZMIČKI IZOLIRANA ZGRADA, PRVI KAT
Što se dogodilo?
A sad?
Više pritisni taj kraj.
-Jeste li dobro? -Užasno…
Grozno je…
Polako.
Zaustavit ću krv.
-Samo izdržite. -Vodu i ručnik, molim.
Što pokazuje mjerač?
Ovaj ide do 100 000 i na maksimumu je.
Vanjski je zrak ušao u zgradu i sad je isto vani i unutra.
Dobro.
Prvo zatvorite vrata. Upotrijebite ljepljivu vrpcu.
Karton ili bilo što za stražnja vrata.
Moramo spriječiti dotok.
-I sigurnosna provjera. Brzo. -Dobro.
-Oprezno! Mirujte! -Preuzmi to.
Jeste li dobro?
SEIZMIČKI IZOLIRANA ZGRADA
-Ovamo! -Eksplodiralo je!
Dogodila se eksplozija.
Hej! Čujete li me? Jeste li dobro?
Zgrada s reaktorom. Došlo je do eksplozije.
Požurite se! Uvedite ga unutra!
Idemo.
Brzo!
Još samo malo.
DANI NAKON KATASTROFE
PETI NASTAVAK
Obavijestili su me da se iz bloka 1 diže bijeli dim.
Što se događa?
Mi…
još nismo primili TOEPCO-vo izvješće o tome.
Vjerojatno zbog nestabilnosti.
„Nestabilnosti”?
Ne trebam generalizacije.
Recite mi nešto konkretno!
Bojim se da nije na meni da…
Požar ili eksplozija…
Nije valjda takvo nešto?
Ne, ne dolazi u obzir.
U sadašnjim je uvjetima eksplozija primarne ljuske nezamisliva.
Upalite televizor!
Ovo je snimljeno u 15.40 sati
u nuklearnoj elektrani Fukušima Daiči.
U Fuku… Pa…
Čini se da iz reaktora bloka 1
izlazi golem oblak dima.
Dakle, golem oblak dima
kreće se prema sjeveru.
Vidite li i vi?
Ovo što sad vidite…
G. Minegishi, što je ovo?
Ja mislim da je eksplozija!
Čini se da iz reaktora bloka 1
u Fukušimi izlazi golem oblak dima.
Što se događa?!
Sad ste rekli da to nije moguće!
G. Wakiya, objasnite ovo!
Da! Odmah ću potvrditi!
Nazovi mi TOEPCO!
-Potpredsjednik Murakami. -Kakva je to bila eksplozija?
Je li reaktor raznesen?
Oprostite, premijeru. Upravo tražimo potvrdu…
„Potvrdu”?!
Vidi se na vražjoj televiziji!
Nađite nekoga u elektrani!
Na terenu vlada velika zbrka.
-Ne znamo uzrok… -Kako možete biti smireni?
To je eksplozija! Znate li što to znači?
Znam.
Pusti ga.
Prikupit ću još informacija.
Što li se događa u bloku 1?!
FUKUŠIMA DAIČI BLIZU BLOKA 1
Još samo malo. Držite se.
Bolje da ostane!
Ovako ću zaustaviti krvarenje!
Boljet će, ali bit ćete dobro!
Jeste li dobro?
Oprostite. Možete provjeriti zračenje?
Možete li ga izmjeriti?
Podignut ću vam ruke.
Dodaj mi daščicu!
Onu tanku!
Trebalo bi biti ručnika u autu.
Donesi ih ovamo.
Nula Jedan. Ovdje Nula Nula. Čuješ li?
Nula Jedan, čujem jasno i glasno. Prijam.
Jeste li dobro?
Nema anomalija. Namjesniče, dobro ste?
Dobro sam.
Kakvo je stanje?
Barem su svi živi.
Jedan je od radnika teško ozlijeđen,
a crijevo je uništeno. Ne možemo nastaviti pumpati!
U seizmički izoliranoj zgradi sam.
Vratite ekipu. Operacija je prekinuta. Moramo smisliti plan.
Prijam.
Svi se okupite!
Samoobrana se vratila.
Jedan naš radnik teško je ozlijeđen, no ozljede nisu opasne po život.
Osim toga, ozljede su bile lakše. Svi su dobro!
Doista?
Bogu hvala.
Laknulo mi je.
Bogu hvala.
Je li ono što smo mislili? Eksplozija vodika?
Mislim da je to izgledno.
Radnici koji su se vraćali imali su dozu od 6 milisiverta.
Da je primarna ljuska puknula,
nema šanse da bi zračenje bilo tako nisko.
Istina.
Svejedno, primarna je ljuska sad izložena.
Ako pukne,
radioaktivni će se materijal raspršiti u atmosferu.
Da…
Moramo ga ohladiti.
Možemo ubrizgavati vodu?
Pa…
eksplozija je oštetila crijevo koje smo postavljali deset sati.
Neupotrebljivo je.
Sami ćemo postaviti novo crijevo.
Namjesniče Hayami…
Kako to mislite?
Vanjski hidranti imaju vlastita crijeva.
Sakupit ćemo sve što možemo naći
i napraviti slanovodnu i slatkovodnu liniju.
A vatrogasno vozilo? Je li izdržalo eksploziju?
Ne znam.
Ako nije, upotrijebit ćemo vozilo elektrane,
ono ispred blokova 5 i 6.
Da, ali ceste su neprohodne. Ne može se kretati.
Počistit ćemo otpad.
-Hvala. -Nema na čemu.
Došli smo spremni odgovoriti na sve zahtjeve.
Pretpostavljam da će otpad biti vrlo radioaktivan.
Čišćenje otpada
zadatak je za nas.
Hvala.
Namjesniče Hayami!
Čak i ako ostane slatke vode,
neće je biti mnogo.
Odustanimo od obnove slatkovodne linije.
Usredotočite se na morsku vodu.
Razumijem.
-Izgleda kao vodena para. -Slažem se.
Možda je to u sklopu njihovih napora da smanje tlak.
Kad bi se pozabavili tlakom u primarnoj…
Oprostite, primili smo novosti.
TOEPCO kaže
da razine zračenja u reaktoru nisu opasne.
-Znači, reaktor nije raznesen? -Točno.
Puknula je samo betonska vanjska strana zgrade.
U trenutku eksplozije zračenje je bilo snažno,
ali poslije se vratilo u normalu.
Zbog toga smatramo da je zgrada eksplodirala,
da nije posrijedi nuklearna eksplozija.
Od svih mogućnosti, najvjerojatnije je eksplozija vodika.
Kakva je opća situacija? Uključujući ostale blokove?
Još ubrizgavaju vodu, zar ne?
Situacija na terenu i dalje je tako kaotična da ne znamo.
Otprilike. Recite mi što znate.
Iskreno, još nismo stupili u kontakt s njima.
Molim vas da što prije potvrdite situaciju.
Da, šefe!
Oprostite.
Ako nije problem…
POTPREDSJEDNIK MURAKAMI
Da? Zdravo, potpredsjedniče…
Molim?
Da.
Shvaćam. Razumijem.
Reći ću im. Doviđenja.
Što je?
Utvrdili smo da će uskoro doći do nestanka struje na području Tokija.
To znači da bismo mi, TOEPCO,
htjeli uvesti planirane naizmjenične redukcije struje.
Planirane redukcije?
Prema očekivanjima, imaju problema. Postavljanje crijeva potrajat će.
S obzirom na udaljenost od obale i mogući tsunami, to je prirodno.
Koliko vatrogasnih vozila radi?
Rekli su da mogu koristiti tri.
Ne valja! Ne smijemo dirati otpad!
-Idemo uza zid! -Dobro!
-Pomaknite otpad ovamo! -Da, šefe!
-Rekao je uza zid. -Uza zid!
-Podignimo ovo! -Jedan, dva, tri…
-Malo više! -Da!
Ja ću.
Prolazim iza tebe!
-Samo odgurni. Oprezno. -Dobro!
FUKUŠIMA DAIČI BLIZU BLOKA 1
Namjesniče,
je li rad ovdje
doista siguran?
Zaboravite misli o opasnostima po zdravlje.
Usredotočite se na zadatak.
Da, šefe.
Namjesniče Hayami!
Zove upravitelj Yoshida.
-Hayami je. -Namjesniče Hayami!
Što je?
Pa,
imamo odvodnu jamu.
Odvodnu jamu?
Da.
To je rupa devet metara dužine i 66 metara širine
koju koristimo za inspekcije.
Rupa? Što s njom?
Slana voda koju je nanio tsunami
još je nakupljena u jami.
To je poput bazena.
Shvaćam.
Prilično je velika, zar ne?
Jest. Ako odande iscrpite vodu
svim trima vatrogasnim vozilima,
možemo uspostaviti neprekidan protok vode.
Mislim da bi to bilo bliže
od crpljenja vode iz mora.
To bi moglo upaliti. Pokušat ćemo.
Molim vas.
-Shimura! -Da?
-Okupi cijelu ekipu! -Prijam!
Ekipa! Pozor!
-Okupite se! -Da, namjesniče!
-Kato! -Da?
-Donesi mi nacrt. -Da, namjesniče.
-Oprostite. -Da?
-Odvodna jama… -Da?
-Možete li me odvesti? -Naravno!
Uspostavit ćemo novu liniju za ubrizgavanje vode.
U redu!
-Dakle, postoje crvena i zelena svjetla? -Da.
A to pokazuje
je li ventil IC-a otvoren ili zatvoren.
Niste li po tome mogli vidjeti je li ventil otvoren?
Nismo. Tada su oba svjetla bila ugašena.
U svakom slučaju, tlak unutar primarne ljuske raste.
Nešto je pošlo po zlu.
Ne znači li to da rashladni uređaji nisu radili?
Kad su prestali?
Kao što sam rekao, poslije 15.35 sati tsunami je izazvao nestanak struje
i nismo mogli nadzirati što se događa u reaktorima.
Nemoguće je odrediti vrijeme.
Oprostite, premijeru.
Imam izvješće iz Fukušime Daičija.
Iako je tlak u primarnoj ljusci pao nakon ispuhivanja,
sad je opet u porastu.
-Zašto? -Uzrok je nepoznat.
„Nepoznat”?!
Što ćemo ako ljuska eksplodira?
Možda se otvor zatvorio?
A ubrizgavanje vode?
Nema dovoljno slatke vode i rekli su nam da žele slanu vodu.
Ima li drugih opcija?
Ali ako u slanoj vodi ima nečistoća,
neće li pokrenuti reakciju?
Zastupnici TOEPCO-a!
„Pokrenuti reakciju”?
G. Minegishi, je li to moguće?
Pa…
Ne mogu reći da je vjerojatnost nula.
Dakle, dogodit će se?
Oprostite…
ali ako me pitate je li moguće,
vjerojatnost nula nije…
Odgovorite mi!
Dakle? Može li se reakcija ponovno pokrenuti?
To je moguće? Kažete da se ne koristi slana voda?
I još važnije,
korištenje slane vode oštetit će reaktor.
To nam sad nije najvažnija briga.
Ne raspravljamo o tome.
Moramo odlučiti je li slana voda sigurna!
G. Ishizuka!
Koliko će trajati ubrizgavanje slane vode?
Dosad smo koristili slatku vodu
pa će prijelaz s jednoga sustava na drugi zahtijevati određeno vrijeme.
Koliko dugo?
Najmanje jedan sat.
Dobro.
Prekinimo s radom, a u sljedećem satu
istražit ćemo sigurnost ubrizgavanja morske vode.
Sastanimo se za jedan sat.
Stigao je potpredsjednik TOEPCO-a Murakami.
Pozvao sam ga da razgovaramo o redukcijama struje.
Oproste što vas ometam.
Zamolio sam g. Ishizuku da vas obavijesti,
no naše objašnjenje nije dovoljno.
Sjednite.
Ako elektrane u istočnom Japanu
oštećene potresom ne nastave s radom,
tijekom sutrašnjeg razdoblja najveće potrošnje u 18 sati
nestat će struje.
Ako se to dogodi, neće biti struje
za ponovno pokretanje svih elektrana,
a Tokio će nekoliko dana ostati bez struje.
To možemo izbjeći
ako podijelimo Kanto na pet područja
i uvedemo naizmjenične redukcije.
Nemamo izbora.
Kažete kao da je to nešto prirodno!
Što prije osposobite ostale elektrane!
-Ima pravo! -To je odgovornost TOEPCO-a!
Kako nemate izbora?
Stanite! Svi se stišajte!
Budući da je vikend,
bit će teško obavijestiti bolnice i pacijente koji se liječe kod kuće.
Neki su ljudi na respiratorima.
Ne možete li razmisliti o redukcijama struje?
Iskreno se ispričavam,
ali nemamo o čemu razmišljati.
Činjenica je da nam nedostaje struje.
To je neizbježno.
Što je s velikim korporacijama i pogonima koji mnogo troše?
Od njih tražite da štede struju!
Ne možemo isključiti struju bolnicama ni pacijentima na kućnom liječenju!
Životi su ugroženi!
-Da! -Ima pravo!
-Jeste li razmišljali o tome? -A ljudi na aparatima za srce i pluća?
-Netko će morati objasniti. -TOEPCO ne smije sam odlučivati!
Halo, Ishizuka je. Znam da imate posla s eksplozijom, ali…
Kako mogu pomoći?
Što se događa sa slanom vodom?
Rješavamo to.
Zamolili smo ih da koriste vodu koja se nakupila u odvodnoj jami.
FUKUŠIMA DAIČI BLIZU ODVODNE JAME
-Polako! -Dobro!
-Pazite gdje stajete. -U redu.
-Molim vas! -Oprezno s time!
Prolazim.
Nisam to htio čuti.
Molim? Kako to mislite?
Morate prestati s ubrizgavanjem.
Zašto?
Voda je tek potekla. Ne možemo sad stati.
Moramo što prije ohladiti reaktore.
Šutite i slušajte me! Prestanite!
Premijer diže graju!
O čemu govorite?
Premijerov ured želi potvrditi da je sve sigurno.
Ne možemo im samo reći da već to radimo. Ispast ćemo budale!
Ne možemo sačuvati obraz!
Je li baš sad vrijeme za to?
Vaš je posao da se bavite politikom!
Zasad prestanite ubrizgavati slanu vodu!
Jasno? Odmah.
Seronja!
Dakle?
Pretpostavljam da će se i velike tvrtke složiti ako ih pitate.
Naravno, od naših smo klijenata već tražili da štede struju.
Plan redukcija im je prioritet.
Vaših „klijenata”?
Više se brinete za njih, nego za bolesne i ozlijeđene?
Nisam to rekao.
-Poenta je u tome da nema drugih… -Dobro!
Radite što želite.
No vlada će javno iznijeti svoje prigovore!
Ako netko umre zbog ovoga,
možete se smatrati ubojicama!
Optužit ćemo vas za namjerni nemar!
-Ima pravo! -Ako ijedna osoba umre!
-Vi ste odgovorni! -Stalo vam je do novca!
„Nemate izbora”? Smislite nešto!
Nije vas briga kako će to utjecati na starije osobe koje žive same!
-Nije to tako lako kako govorite! -Nema šanse!
Uzmimo… uzmimo stanku.
Nastavljamo s raspravom za jedan sat.
Moramo razgovarati o slanoj vodi.
I znat ćemo više o redukcijama struje.
ELEKTRA TO-OH
SJEDIŠTE TOEPCO-A STOŽER ZA HITNE SLUČAJEVE
Isključi mikrofon.
-Je li Nishimura tu? -Da.
Veći klijenti od sutra rade.
Nedostaje nam barem deset milijuna kilovata.
-Predsjedniče, molim vas. -Nema pomoći.
Moram podijeliti informacije o planiranim redukcijama struje.
Što je rekla vlada?
Rekli su da neće dati odobrenje.
Glavni tajnik Sano rekao je
da ćemo ubiti ljude koji su na aparatima u svojim domovima.
Rekli su da će nas optužiti za ubojstvo!
Ne baš tim riječima, ali…
Žele da isključimo struju velikim potrošačima
i prilagodimo plan tako da ljudi na kućnim medicinskim uređajima
mogu preživjeti.
Nevjerojatno…
Ne shvaćaju opasnost općeg nestanka struje.
Ako dođe do toga, sva će kućanstva ostati bez struje.
Bez obzira na to trebaju li im medicinski aparati.
Nema pomoći.
Reći ćemo našim glavnim klijentima
da je to naredba ministra ili glavnog tajnika
i tražiti njihovo razumijevanje za daljnje redukcije.
Da.
EKSPLOZIJA VODIKA U BLOKU 1, 15.36 SATI
PRIPREMA ZA UBRIZGAVANJE
Čak i nakon eksplozije zgrade,
i dalje ih brine što će vlada misliti o njima.
Naša je tvrtka ludnica.
Je li sve u redu?
Sve je bajno.
-Kinoshita! -Da?
Imaš trenutak?
Naravno.
Stanje reaktora i dalje je nepoznato,
a TOEPCO i dalje ne nalazi rješenje.
To neće biti dovoljno dobro.
Spremni smo!
Što je s ubrizgavanjem slane vode?
Upravo se odvija.
Mislim da je Ishizuka naredio da prestanete.
Jest.
Ali ne mogu to učiniti, zar ne?
Čak i ako počnemo crpiti slatku vodu, odmah će se iscrpiti.
Slane vode ima napretek.
Nema brige da će je ponestati. Očito je.
Mislite da to ne znam?
Ured premijera želi potvrditi je li sigurno.
Isključite to!
Kako to mislite „sigurno”?
Apsurdno je misliti da će slana voda izazvati nastavak reakcije.
Osim toga, rekao sam da počnu bez odobrenja.
Čak i ako prestanemo,
nećete sačuvati obraz!
I na to smo već mislili.
Reći ćemo da ste testirali sustav kako biste procijenili sigurnost.
Tlak je 540 kilopaskala.
To znači da ne smijemo tratiti vrijeme.
Začepite gubicu!
Ne pitam vas za mišljenje.
Ovo je zapovijed.
Ukratko,
ubrizgavat ćete slatku vodu sve dok je ima.
U međuvremenu,
pripremite se za prelazak na slanu vodu
kad nestane slatke vode!
Obustavite ubrizgavanje.
Obustavljamo ubrizgavanje!
Prvo ide slatka voda!
Spojite cijevi na slatku vodu.
-Da. -Da, upravitelju.
Zadovoljni?
Dobro!
FUKUŠIMA DAIČI BLIZU BLOKA 1
BLIZU ODVODNE JAME
Javili su nam da razina vode raste.
Sjajno!
Prije nego što ispraznimo odvodnu jamu,
nastavimo čistiti otpad i osigurajmo put do mora.
Da, šefe!
Razina vode raste.
Iznad linije TAF-a!
To!
Ubrizgavanje slane vode prema planu!
Dobro.
Izvrsna gluma, upravitelju.
Mislim da ste ih zavarali.
Ne bi im ni palo na pamet da još crpimo slanu vodu.
Nevjerojatno.
Samoobrana i svi naši kolege
ubijaju se usred područja snažnog zračenja.
Ne mogu se sad povući.
U svakom slučaju, sigurno ću biti kažnjen zbog ovoga.
Svi ovdje vide tko ima pravo.
Zbog toga
možemo staviti živote na kocku.
Pretpostavljam
da bih trebao biti sretan ako uopće doživim kaznu.
Istina.
Izveli smo prvi nuklearni ispuh
i sad prvo ubrizgavanje slane vode.
Nema priručnika za ovo.
Ulazimo na nepoznat teritorij.
Moramo sami
prosuđivati.
Odsad ćemo tako raditi.
Prijevod titlova: Željko Radić